Publication: Magyar Közlöny
Issue: MK-2000-70 (Year: 2000, Number: 70)
Era: 1990-2004
Section: volt, amikor a fiatalkorúak előzetes letartóztatásának szabályait módosító 1995. évi XLI. törvény hatályba lépett. A
Paragraph Index: 214

volt, amikor a fiatalkorúak előzetes letartóztatásának szabályait módosító 1995. évi XLI. törvény hatályba lépett. A jogalkotó számolt azzal, hogy amennyiben olyan új körülmény merül fel, amely a fiatalkorú meghallgatását indokolja, a gyanúsított szállítása szükségessé válhat. Ennek ellenére nem változtatott azon a szabályozáson, amelynél fogva e kérdésben az illetékesség általános szabályai az irányadók. A jogegységi tanács a kifejtettekre tekintettel a legfőbb ügyészi indítványt alaposnak találta és az eddig is követett általános bírói gyakorlatban képviselt elvi álláspontot tartja fenn (2. és 3. pont), mely szerint a vádirat benyújtása előtt az előzetes letartóztatás meghosszabbítása, illetőleg az ideiglenes kényszergyógykezelés fenntartása iránti eljárásban a bíróság illetékességére, a Be. 28. §-ában meghatározott általános illetékességi szabályok az irányadók, s ezek — a Be. XIII. fejezetében foglalt eltérő rendelkezés hiányában — a fiatalkorúakra nézve is alkalmazandók. A kifejtettekre figyelemmel a jogegységi tanács a bírósági jogalkalmazás egységének biztosítása érdekében (Bszi. 27. §) a rendelkező részben foglaltak szerint határozott, és a döntését a Bszi. 32. § (4) bekezdése alapján közzéteszi. Budapest, 2000. június 21. Dr. Berkes György s. k., a tanács elnöke Miszlayné dr. Lányi Éva s. k., Dr. Kónya István s. k., előadó bíró bíró Dr. Tóth Éva s. k., Dr. Váczi István s. k., bíró bíró A Magyar Köztársaság Legfelsőbb Bírósága jogegységi határozata 4/2000. BJE szám A MAGYAR KÖZTÁRSASÁG NEVÉBEN! A Magyar Köztársaság Legfelsőbb Bíróságának büntető jogegységi tanácsa a 2000. június 21. napján tartott nem nyilvános ülésen a legfőbb ügyész indítványa alapján meghozta a következő jogegységi határozatot: A büntetés-végrehajtási bíró az elítéltet köteles meghallgatni, mielőtt a bv. intézet fegyelmi határozata elleni fellebbezést elbírálja [Bv. tvr. 6. § (3) bek. b) pont, 7/B. §

Source: https://magyarkozlony.hu/hivatalos-lapok/c7594e7dd2e2b56e0932c37349ac5a263c73368a/dokumentumok/8b56351ebe45df3356ca024b3acdfbd1adf05a7b/letoltes